3.

U dijelu 2.: (a) unosi 4. i 5. zamjenjuju se sljedećim: „4. EKSPLOZIVNE (vidjeti napomenu 2.) ako tvar, pripravak ili predmet potpadaju pod UN/ADR skupinu 1.4 50 200 EKSPLOZIVNE (vidjeti napomenu 2.) ako tvar, pripravak ili predmet potpadaju pod neku od: UN/ADR skupina 1.1., 1.2., 1.3., 1.5. ili 1.6. ili pod oznake upozorenja R2 ili R3 10 50” (b) unos 9. zamjenjuje se sljedećim: „9. oznake upozorenja OPASNE ZA OKOLIŠ: i. R50: ‚Vrlo toksično za vodene organizme’ (uključujući R50/53) 100 200 ii. R51/53: ‚Toksično za vodene organizme; može uzrokovati dugoročne štetne učinke u vodenom okolišu’ 200 500” (c) U napomenama: i. Napomena 1. zamjenjuje se sljedećim: „1. Tvari i pripravci razvrstavaju se u skladu sa sljedećim direktivama i njihovom trenutačnom prilagodbom tehničkom napretku: Direktiva Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (1), Direktiva 1999/45/EZ Europskog parlamenta i Vijeća od 31. svibnja 1999. o usklađivanju zakona i drugih propisa država članica u odnosu na razvrstavanje, pakiranje i označivanje opasnih pripravaka (2). U slučaju tvari i pripravaka koje niti jedna od gore navedenih direktiva ne razvrstava u opasne tvari, primjerice otpada, ali koji su ipak prisutni ili mogu biti prisutni u pogonu i koji, u uvjetima unutar pogona imaju ili bi mogli imati ekvivalentna svojstva u smislu potencijala za izazivanje teških nesreća, primjenjuju se postupci za privremeno razvrstavanje u skladu s relevantnim člankom odgovarajuće direktive. U slučaju tvari i pripravaka čija svojstva omogućuju razvrstavanje u više od jedne kategorije, za potrebe ove Direktive primjenjuju se najniže granične količine. Međutim, za primjenu pravila iz napomene 4., uvijek se koristi ona granična količina koja odgovara dotičnoj kategoriji razvrstavanja. Za potrebe ove Direktive, Komisija uspostavlja i ažurira popis tvari razvrstanih u gornje kategorije usklađenom odlukom u skladu s Direktivom 67/548/EEZ.” ii. Napomena 2. zamjenjuje se sljedećim: „2. ‚Eksploziv’ znači: — tvar ili pripravak koji predstavlja rizik nastanka eksplozije zbog udarca, trenja, vatre ili drugih izvora paljenja (oznaka upozorenja R2), — tvar ili pripravak koji predstavlja vrlo velik rizik nastanka eksplozije zbog udarca, trenja, vatre ili drugih izvora zapaljenja (oznaka upozorenja R3), ili — tvar, pripravak ili predmet obuhvaćeni Klasom 1 Europskog sporazuma o cestovnom prijevozu opasnog tereta (UN/ADR) sklopljenog 30. rujna 1957., kako se izmjenjuje i kako se prenosi Direktivom Vijeća 94/55/EZ od 21. studenoga 1994. o usklađivanju zakonodavstava država članica u vezi s prijevozom opasnih tvari u cestovnom prometu (3). Ova definicija obuhvaća i pirotehničke naprave koje se za potrebe ove Direktive definiraju kao tvari (ili mješavine tvari) namijenjene postizanju topline, svjetla, zvuka, plina ili dima ili kombinacije tih učinaka kroz samoodržive egzotermne kemijske reakcije. Kada su tvar ili pripravak predmet razvrstavanja i u smislu Sporazuma UN/ADR i dodjelom oznake upozorenja R2 ili R3, UN/ADR razvrstavanje ima prednost pred dodjelom oznake upozorenja. Tvari i predmeti iz Klase 1 razvrstani su u neku od skupina od 1.1. do 1.6. u skladu s UN/ADR razvrstavanjem. To su sljedeće skupine: Skupina 1.1.: ‚Tvari i predmeti velike eksplozivne opasnosti (velika eksplozija je eksplozija koja trenutačno oštećuje gotovo cjelokupnu robu).’ Skupina 1.2.: ‚Tvari i predmeti moguće opasnosti, ali ne i velike eksplozivne opasnosti.’ Skupina 1.3.: ‚Tvari i predmeti koji mogu izazvati požar ili manju eksplozivnu opasnost ili su manje opasni ili oboje, ali nisu velike eksplozivne opasnosti: (a) čijim se zapaljenjem oslobađaju znatne količine topline; ili (b) koje gore jedna za drugom, proizvodeći manju eksploziju ili učinak njezinog poticanja ili jedno i drugo.’ Skupina 1.4.: ‚Tvari i predmeti male eksplozivne opasnosti u slučaju zapaljenja ili poticanja na reakciju u prijevozu. Učinci su uglavnom ograničeni na ambalažu i ne treba očekivati znatna izbijanja dijelova većega opsega ili veličine. Vanjski požar ne smije prouzročiti trenutačnu eksploziju gotovo cjelokupnog sadržaja pakiranja.’ Skupina 1.5: ‚Vrlo neosjetljive tvari kod kojih postoji opasnost od eksplozije mase, koje su tako neosjetljive da postoji vrlo mala vjerojatnost poticaja na reakciju ili prijelaza iz požara u detonaciju u uobičajenim uvjetima prijevoza. Minimalni je uvjet da takve tvari ne eksplodiraju na testu zapaljivosti na otvorenom.’ Skupina 1.6.: ‚Izuzetno neosjetljivi predmeti kod kojih ne postoji velika eksplozivna opasnost. Ti predmeti sadrže samo izuzetno neosjetljive tvari za detonaciju i pokazuju zanemarivu vjerojatnost nehotičnog poticaja na reakciju ili širenja. Rizik je ograničen na eksploziju jednog predmeta.’ U ovu definiciju uključene su i eksplozivne ili pirotehničke tvari ili pripravci koji sadrži dotični predmet. U slučaju predmeta koji sadrže eksplozivne ili pirotehničke tvari ili pripravke, ako je poznata količina tvari ili pripravaka, tada se za potrebe ove Direktive koristi ta količina. Ako količina nije poznata, tada se za potrebe ove Direktive čitav predmet smatra eksplozivnom tvari.” iii. druga alineja u napomeni 3. točki (b) broju 1. zamjenjuje se sljedećim: „— tvari i pripravci čije je plamište ispod 55 °C i koji pod tlakom ostaju u tekućem stanju, kada posebni uvjeti prerade, kao što su visoki tlak ili visoka temperatura mogu predstavljati opasnost od teške nesreće;” iv. napomena 3. točka (c) broj 2. zamjenjuje se sljedećim: „2. plinovi zapaljivi u dodiru sa zrakom pri okolnoj temperaturi i tlaku (oznaka upozorenja R12, druga alineja), koji su u plinovitom i superkritičnom stanju, i” v. napomena 3., točka (c) broj 3. zamjenjuje se sljedećim: „3. zapaljive i lako zapaljive tekuće tvari i pripravci koji se održavaju na temperaturi iznad njihove temperature vrelišta.” vi. napomena 4. zamjenjuje se sljedećim: „4. U slučaju da se u pogonu ne nalazi nijedna pojedinačna tvar ni pripravak u količini većoj ili jednakoj relevantnim graničnim količinama, primjenjuje se sljedeće pravilo kako bi se utvrdilo je li dotični pogon obuhvaćen relevantnim zahtjevima ove Direktive. Ova se Direktiva primjenjuje ako je zbroj q1/QU1 + q2/QU2 + q3/QU3 + q4/QU4 + q5/QU5 + … veći ili jednak 1, gdje qx = količina opasne tvari × (ili kategorija opasnih tvari) koja potpada pod dio 1. ili 2. ovog Priloga, a QUX = relevantna granična količina za tvar ili kategoriju × iz stupca 3. dijela 1. ili 2. Ova se Direktiva primjenjuje, s iznimkom članaka 9., 11. i 13. ako je zbroj q1/QL1 + q2/QL2 + q3/QL3 + q4/QL4 + q5/QL5 + … veći ili jednak 1, gdje qx = količina opasne tvari × (ili kategorija opasnih tvari) koja potpada pod dio 1. ili 2. ovog Priloga, a QLX = relevantna granična količina za tvar ili kategoriju × iz stupca 2. dijela 1. ili 2. Ovo se pravilo koristi za procjenu cjelokupne opasnosti povezane s toksičnosti, zapaljivosti i eko-toksičnosti. Stoga se mora primjenjivati tri puta: (a) za zbrajanje tvari i pripravaka koji su navedeni u dijelu 1. i razvrstani kao toksični ili vrlo toksični, s tvarima i pripravcima koji pripadaju kategoriji 1. ili 2.; (b) za zbrajanje tvari i pripravaka koji su navedeni u dijelu 1. i razvrstani kao oksidirajući, eksplozivni, zapaljivi, lako zapaljivi ili vrlo lako zapaljivi, s tvarima i pripravcima koji pripadaju kategoriji 3., 4., 5., 6., 7.a, 7.b, ili 8.; (c) za zbrajanje tvari i pripravaka koji su navedeni u dijelu 1. i razvrstani kao opasni za okoliš (R50 (uključujući R50/53) ili R51/53), s tvarima i pripravcima koji pripadaju kategoriji 9.(i) ili 9.(ii); Releventne odredbe ove Direktive primjenjuju se ako je bilo koji zbroj dobiven pod (a), (b) ili (c) veći ili jednak 1.” vii. na kraju napomena pojavljuju se sljedeće bilješke: „(1) SL 196, 16.8.1967., str. 1. Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.). (2) SL L 200, 30.7.1999., str. 1. Direktiva kako je izmijenjena Direktivom Komisije 2001/60/EZ (SL L 226, 22.8.2001., str. 5.). (3) SL L 319, 12.12.1994., str. 7., Direktiva kako je zadnje izmijenjena Direktivom Komisije 2003/28/EZ (SL L 90, 8.4.2003., str. 45.).”